Le Creuset en SARIE - #cuppaforCANSA - FOTO'S en video | SARIE
Le Creuset en SARIE – #cuppaforCANSA – FOTO’S en video	deur Lou-Ann
Le Creuset het SARIE uitgedaag om ‘n #cuppaforCANSA te hou om geld in te samel vir KANSA. Ons het die uitdaging aanvaar en lesers genooi om by ons in die hart van SARIE, ons Kaapse kantoor, aan te sluit vir ‘n onvergeetlike ervaring.
Binne minute was die kaartjies uitverkoop, en op Saterdagoggend 1 November het 25 SARIE-lesers kom saamkuier. Herman Lensing (SARIE kosredakteur) en Barbara Joubert (SARIE KOS kosredakteur) het die feestafels gedek en op die spyskaart was daar alles, van filet in truffel-marinade tot verleidelike kaaskoek.
Die SARIE-span het ook items opgeveil om nóg fondse in te samel en uiteindelik kon ons R14 000 aan KANSA skenk.
Baie dankie aan die borge: Le Creuset, Ceres, DuToitskloof-wyn, KWV, Okasie, Ayala Bar-juwele en Woolworths. En vir almal wat bygedra het tot die geskenkpakke: Ina Paarman, Willow Creek-olyfolie, Polo South Africa, Placecol, Pacmar, Accessorize en Fossil.
FOTO’S en video: Lou-Ann Stone
En hier’s die VIDEO: